Humilima nostri recommendacione premissa vtj dignum et debitum obsequii incrementum. Reuerendissime pater, ex communi voto, consensu et deliberacione venerabilis capituli nostrj mittimus nunc ad reuerendissimum patrem dominum archiepiscopum Nidrosiensem latorempresencium Paulum Nicolaj, clientulum nostrum, pro capescenda ibi experiencia seu informacione mense communis, quam fraterno adiutorio comite deliberauimus nobis et dilectis sacerdotibus nostris instituere quemadmodum prioribus annis. Cum reuerendissima paternitate vestra sepius interloquutj sumus, jdcirco supplicamus paternitati vestre reuerendissime ex intimis, quatenus prefato nuncio nostro viaticum concedere dignaretur et domino reuerendissimo Nidrosiensi in negocio nostro scribere, vt res nostra eo melius et facilius posset prosperarj. Non dubitamus, paternitatem vestram reuerendissimam apud eundem multa posse efficere. Preterea mittimus paternitati vestre reuerendissime copiam litterarum sibi scriptarum, vt, si quid per nos ommissum est, per paternitatem vestram reuerendissimam petimus affectuose suppleri. Hiis eciam decursis diebus, reuerendissime pater, accepimus nouitates tam de Lubech quam de Cracouia, quas ex copiis presentibus inclusis lacius intelligetis. Nec alia pronunc occurrunt scribenda nisi eandem paternitatem vestram reuerendissimam summo ecclesie pastori ad decorem ecclesie Sweuicane et nostram consolacionem singularem humillime commendare. Ex Abo in crastino visitacionis Marie anno etc. xciij, nostro sub signeto.